1. ΝΟΜΟΘΕΤΙΚΟΝ ΔΙΑΤΑΓΜΑ της 10/13 Δεκ. 1922 Περί μεταφοράς εγχωρίων προϊόντων Άρθρον μόνον.-Κατόπιν αποφάσεως του υπουργικού συμβουλίου δύναται να απαγορεύεται η εντός του Κράτους από μιας περιφερείας εις άλλην μεταφορά εγχωρίων γεωργικών, κτηνοτροφικών, δασικών, βιομηχανικών και παντός άλλου είδους προϊόντων ή και να υποβάλλεται εις ωρισμένας εκάστοτε διατυπώσεις. Κατά τον αυτόν τρόπον γίνεται άρσις των εκδοθεισών απαγορεύσεων. Από της ισχύος του παρόντος καταργείται το δικαίωμα των γενικών διοικητών και νομαρχών προς έκδοσιν τοιούτων απαγορεύσεων, αι δε ήδη εκδεδομέναι ακυρούνται. Το υπουργικόν συμβούλιον δύναται να μεταβίβαζη εις τους γενικούς διοικητάς και νομάρχας ή άλλας δημοσίας αρχάς το δικαίωμα της εκδόσεως απαγορευτικών διαταγών επί ωρισμένων ειδών. Το παρόν ισχύει από της δημοσιεύσεώς του. 